དེ་ནས་རིམ་གྱི་ཁམ་པའི་ལྗོན་ཤིང་རབ་ཏུ་རྒྱས་པ་དང་ཡལ་འདབས་འོག་ཏུ།བྱ་གོང་མོ་དང་རི་བོང་།སྤྲེའུ།གླང་ཆེན་བཞི་ཕ་མ་གཅིག་གི་སྤུན་ལྟར་བདེ་སྐྱིད་ཀྱི་དཔལ་ལ་མཉམ་དུ་ལོངས་སུ་སྤྱོད་བཞིན་གནས་སོ།།དེ་ནས་ཁོང་རྣམས་ཀྱིས་འུ་ཅག་གི་མཛའ་སེམས་འོ་ཆུ་ལྟར་འདྲེས་ནས་ཡོད་ནའང་།ཕྱི་རབས་པ་ཚོར་མིག་དཔེ་ཡག་པོ་ཞིག་འཇོག་ཕྱིར།བཀུར་བསྟི་དང་བྱམས་སྐྱོང་གི་ལམ་སྲོལ་ཡག་པོ་ཞིག་འཛུགས་དགོས་ཞེས་ཁམ་པའི་ལྗོན་པ་དེ་ལ་ཚད་བཟུང་སྟེ་རྒན་གོ་རིམ་བརྟགས་པར་གྲོས་འཆམས་སོ།།དེ་ནས་གླང་ཆེན་གྱིས་བཤད་རྒྱུར།ང་གནས་འདིར་བསླེབས་དུས་ཁམ་སྡོང་དེ་ངའི་ལུས་ཚད་དང་མཉམ་ཟེར།སྤྲེའུས་བཤད་རྒྱུར།ང་ཐོག་མར་འདིར་བསླེབས་དུས་ཁམ་སྡོང་ལ་ངའི་ལུས་ཙམ་དུ་འདུག་ཟེར།རི་བོང་གིས་བཤད་རྒྱུར།ང་ས་འདིར་བསླེབས་དུས་ཁམ་སྡོང་ལ་ངའི་ལུས་ཚད་ཙམ་དུ་འདུག་ཞེས་ཟེར།བྱ་གོང་མོས་བཤད་རྒྱུར།ངས་ཁམ་པའི་འབྲས་བུ་ས་འོག་དུ་སྤས་ནས་ཆུ་བླུག་པ་དང་ལུད་མང་བོ་བརྒྱབ་པ་ལ་བརྟེན་ནས་སྐྱེས་སོ་ཟེར།